open-index/open-wikipedia-markdown huggingface dataset:
Narew

**Narew** ([ˈnarɛf];  ;  yoki ; Sudovian : *Naura*; Qadimgi nemis : *Nare* ; ) uzunligi 499 kilometr (310&nbsp;mi) boʻlgan daryo, asosan, shimoliy-sharqiy Polshadan oqib oʻtuvchi Visla daryosining irmogʻi hisoblanadi. Narew Yevropaning bir nechta oʻralgan daryolaridan biri. Bu atama soch oʻrimiga oʻxshab oquvchi daryolarga tegishli. Taxminan 57 kilometr (35 mil)uzunlikdagi qismi  Gʻarbiy Belarusiya orqali oqib oʻtadi.

## Etimologiya
Daryo nomi proto-hind-evropa tilidagi **nr* *suv soʻzi* (Neretva, Neris, Ner va Nur ni solishtiring) yoki Litva tilidagi *nerti* feʼlidan, asosan, *suvga shoʻngʻin* va *suv toshqini* bilan bogʻliq.

## Pastki qismning nomi
Daryoning Gʻarbiy Bug va Visla bilan tutashgan qismi, Bugonarew, Narvio-Bug, Narvo-Bug, Bugo-Narew, Narwiobug yoki Narvobug deb nomlanadi. Shunday qilib, Bugonarev koʻpincha Bug daryosining bir qismi, Narew esa Bugning oʻng irmogʻi hisoblangan.

1962-yil 27-dekabrda Bosh vazir Yuzef Cyrankevich Zegrze suv ombori qurilganidan koʻp oʻtmay *Bugonarev* nomini bekor qildi. Oʻshandan beri Bug daryosi rasman Narew daryosi tizimining bir qismi hisoblanib kelinmoqda. Bugonarew nomi hali ham, Pułtusk kabi mahalliy shaharlar aholisi tomonidan qoʻllanadi.

## Geografiya
Narew Yevropaning Wysoczyzny *Podlasko — Bialoruskie* deb nomlanuvchi geografik hududi orqali Polshaning Podlaskie va Masoviya vodiysi, Belorussiyaning Grodna vodiysi hududida joylashgan.

Narev Polshaning beshinchi eng uzun daryosidir .

## Shaharlar

## Tarix
1939-yil 23-avgustda Sovet Ittifoqi va Germaniya Polshani Narew, Vistula (Visla) va San daryolari boʻylab ajratishga rozi boʻlgan Molotov-Ribbentrop paktini imzoladilar.

1939-yil 6-sentyabrda Polsha harbiy kuchlari Germaniyaning Polshaga bostirib kirishi paytida Narew daryosidan nemislar hujumiga qarshi mudofaa chizigʻi sifatida foydalanishga harakat qilishdi. Bu qaror ertasi kuni Bug foydasiga bekor qilindi, chunki nemis kuchlari allaqachon mudofani yorib oʻtgan edi.

1939-yil 17-sentyabrda SSSR Polshaga bostirib kirdi. 28-sentyabrga kelib Sovet Armiyasi Narew, Bug daryosi, Visla va San daryolari chizigʻiga yetib keldi. Oldindan kelishilgan holda Polshaning boʻlinishini yakunladi.

## Manbalar
Germaniya — Saudiya Arabistoni munosabatlari

**Germaniya — Saudiya Arabistoni munosabatlari** Germaniya va Saudiya Arabistoni oʻrtasidagi xalqaro munosabatlarga ishora qiladi.

## Tarixi
Saudiya Arabistoni va Germaniya oʻrtasidagi munosabatlar 1929-yilda Veymar Respublikasi va Hijoz va Nejd qirolligi oʻrtasida shartnoma imzolanishi bilan shakllangan. Germaniya Federativ Respublikasi va Saudiya Arabistoni oʻrtasidagi munosabatlar 1954-yilda oʻrnatilgan.

## Bahslar

### Masjidlarni moliyalashtirish

Saudiya Arabistoni Germaniyada bir nechta masjidlarning qurilishi va taʼmirlanishini moliyalashtiradi. Bir qancha siyosatchilar Saudiya Arabistoni tomonidan moliyalashtirilayotgan masjidlar islom ekstremizmi uchun asos boʻlayotganidan xavotir bildirishgan.

### Qurol eksporti
Germaniya 2017-yilning uchinchi moliyaviy choragida 450 million yevro eksport hajmi bilan Saudiya Arabistoniga qurol eksport qiluvchi yetakchi mamlakatlardan biri boʻlgan. 2018-yilda Jamol Qoshiqchi oʻldirilishi ortidan Germaniya Saudiya Arabistoniga qurol eksportini toʻxtatdi, bu esa munosabatlarni keskinlashtirdi.

## Diaspora

### Saudiya Arabistonidagi nemis diasporasi
Saudiya Arabistonida nemislarning kichik bir jamoasi ishlaydi, chunki qirollikda bir qator nemis kompaniyalari mavjud. Nemis xalqaro maktabi Jidda va Germaniya xalqaro maktabi Riyod diplomatlar farzandlarining, shuningdek, diasporaning taʼlim ehtiyojlarini toʻliq qondiradi.

### Germaniyadagi Saudiya diasporasi
Germaniyada kichik Saudiya diasporasi mavjud boʻlib, unga patriarxiya qonunlari tufayli qirollikdan qochib ketgan qochqin ayollar kiradi.

## Madaniy aloqalar
2006-yil 2-aprelda ikki davlat oʻrtasida ikki tomonlama madaniy hamkorlik toʻgʻrisidagi hukumatlararo bitim kuchga kirdi va bu oʻzaro madaniy almashinuvning boshlanishi edi. Germaniya elchixonasi va Bosh konsulligi madaniy tadbirlar hamda maʼruzalar tashkil qiladi, nemis musiqalari va filmlarini taqdim etadi. Biroq, madaniy sohadagi diniy sabablarga koʻra taqiqlar Saudiya Arabistonida madaniy almashinuv imkoniyatlarini cheklaydi. Robert Bosch fondining madaniyat menejeri 2011-yildan beri Jiddada ishlaydi.

2015-yilda Germaniya Saudiya Arabistonining Al-Jenadriyah madaniyat festivalining mehmoni sifatida rejalashtirilgan edi . Ammo qirol Abdullaning vafoti sababli festival bekor qilindi. Keyingi yili Germaniya bu rolni zimmasiga oldi va pavilonida oʻz madaniyati va iqtisodiyotini, jumladan Volkswagen, Airbus va Herrenknecht kabi nemis kompaniyalari faoliyatini taqdim etdi. Dasturni ishlab chiqishda Gyote Instituti ishtirok etdi.  Germaniya tashqi ishlar vaziri Frank-Valter Shtaynmayer Saudiya Arabistoni qiroli bilan festivalni baham koʻrish uchun mamlakatga tashrif buyurdi. Salmon ibn Abdulaziz festivalni ochib berdi. Saudiya Arabistonida qisqa vaqt oldin sodir boʻlgan ommaviy qatllar tufayli Shtaynmayerning festivalda ishtirok etishi Germaniyada tanqidlarga uchradi.

2019-yilda suratga ''olingan „Mukammal nomzod“ filmi Saudiya-Germaniya hamkorlikdagi yirik suratga olishning birinchi namunasidir.

## Manbalar
Yuliya Valeryevna Antipova

**Yuliya Valeryevna Antipova** (*[[ruscha]]: Юлия Валерьевна Антипова;* 1997-yil 18-dekabr, Zelenograd, Moskva, Rossiya) — juftlikda konkida uchish boʻyicha musobaqalarda qatnashgan sobiq rossiyalik figurali uchuvchi. Yuliya Valeryevna Antipova Nodari Maisuradze bilan sport juftligida 2014-yilgi jahon chempionatida ishtirok etib, sakkizinchi oʻrinni egallagan. 2014-yil avgust oyida bu juftlik Xalqaro konkida uchish ittifoqi (ISU) reytingida 19-oʻrinni egallagan.

## Faoliyati
Yuliya Antipova 1997-yil dekabr oyida Zelenogradda tugʻilgan. Koʻp yillar davomida u 10-sonli oʻsmirlar sport maktabida (Zelenograd) figurali uchish bilan shugʻullangan.

Yuliya 2012-yil bahorida murabbiy Natalya Pavlova guruhida juftlikda konkida uchishga oʻtgan. U Nodari Maisuradze bilan juftlikda chiqishlar qila boshlagan. Juftlik 2014-yilgi jahon chempionatda murabbiyi Artur Dmitriyev bilan qatnashgan. Oʻsha yilning yozida Yuliya ogʻir kasal boʻlib qolgan va yangi mavsumga tayyorgarlik koʻrma olmagan. 2014-yil oktyabr oyida Yuliya ota-onasi bilan Isroilga davolanish uchun ketishgan. Antipova Petah Tikva shahridagi Yitzhak Rabin nomidagi Shnayder tibbiyot markazining pediatriya boʻlimiga anoreksiya tashxisi bilan yotqizilgan. Oʻsha paytda qizning vazni 25 kg edi. 2014-yilning 28-noyabrida Isroil OAVlari sportchining ahvoli yaxshilangani haqida xabar tarqatdi.

Yuliya Antipova 2015-yilning bahorida tuzalib, klinikani tark etdi va yozda Moskvaga qaytib keldi. 2015-yil dekabr oyida Yuliya mashgʻulotlarni qayta boshlagani va sportga qaytishni rejalashtirayotgani haqida izoh bergan. Biroq, u sportga qaytmagan.

## Dasturlar

## Natijalari

## Manbalar

## Havolalar
* YU. Antipova va N. Maisuradze
*
Vera Yevgeniyevna Bazarova

**Vera Yevgeniyevna Bazarova** (*[[ruscha]]: Вера Евгеньевна Базарова;* 1993-yil 28-yanvar, Yekaterinburg) — juftlikda konkida uchish musobaqalarida qatnashgan rossiyalik figurali uchuvchi. Sherigi Yuriy Larionov bilan birga Vera 2007-yilda oʻsmirlar oʻrtasidagi jahon chempionatining kumush medali sovrindori, 2012-yil Rossiya chempioni, 2011- va 2014-yillardagi Yevropa chempionatining bronza medali sovrindori, 2012-yilgi Yevropa chempionatining kumush medali sovrindori boʻlgan.

Yuliya 2014-yil bahoridan 2016-yil kuzigacha Andrey Deputat bilan juftlikda musobaqalarda chiqishlar qilgan. 2017-yil yanvar holatiga koʻra, bu juftlik Xalqaro konkida uchish ittifoqi (ISU) reytingida 22-oʻrinda turadi.

## Faoliyati
Vera Bazarova 3 yoshida oʻzining tu`gilgan shahri Yekaterinburgda konkida uchishni boshlagan. U yakkaxon konkida uchuvchi sifatida katta muvaffaqiyatlarga erisha olmagan va 12 yoshida murabbiy Lyudmila Kalinina uni oʻz guruhiga taklif qilgan. Bazarova onasi bilan Permga koʻchib oʻtgan edi, ammo u hozir Moskvada yolgʻiz oʻzi istiqomat qiladi.

### Y. Larionov bilan juftlikda
Vera Bazarova va Yuriy Larionov juftligi birinchi mavsumda xalqaro miqyosda chiqish qilib, oʻzlarining ilk oʻsmirlar oʻrtasidagi jahon chempionatida (2007) kumush medalni qoʻlga kiritdi. Bundan tashqari, oʻsha mavsumda ular Tayvanda oʻtkazilgan oʻsmirlar oʻrtasidagi Gran-prida ikkinchi oʻrinni egallab, Junior Gran-pri finaliga yoʻllanma oldi va u yerda yettinchi oʻrinni qoʻlga kiritdi.

Juftlik 2014-yilda Budapeshtda boʻlib oʻtgan figurali uchish boʻyicha Yevropa chempionatida uchinchi, Sochi Olimpiadasida esa oltinchi oʻrinni egallagan.

## Taʼlimi
Vera Bazarova 2009-yilda Perm davlat pedagogika universitetiga oʻqishga kirgan.

## Dasturlar

## Sport yutuqlari

* WD — musobaqadan chiqib ketgan

## Manbalar
Vodolija

**Vodolija** – 1989-yilda tashkil etilgan Makedoniyaning rok-guruhi. 1991-yilda Pop-Rock Festivalida singllari bilan ishtirok etgan.

2008—2009-yillarda guruh solisti Risto Apostolov, Nyu-Jersida ijod qiluvchi Sonia Sauruk bilan „Best of your love“ va „Summertime“ qoʻshiqlarini yaratdi. „Summertime“ taronasi ularning uchinchi albomidan oʻrin olgan. 2010-yil iyun oyida Vodolija Makedoniya MTV jamoat televideniyesida akustik konsert berdi. Konsert 2010-yil oktyabr oyida efirga uzatilgan.

## Diskografiya

### Yakkaxon
* „Izmislen od Bajki“ (2006)
* „Ti ne si“ (2007)
* „Sekavanja“ (2008)
* „Mojot TV“ (2009)
* „Solza“ (2010)
* „Ne vrakaj se“ (2011)
* „Radost i bol“ (2013)
* „Kako od bajki“ (2015)
* „Se sto mi treba“ (2015)
* „Odam napred“ (2015)
* „Koga i kako“ (2016)
* „Ljubovna pesna“ (2017)
* „Samo eden“ (2019)
* "Polna so magija (2020)
* "Strast (2022)

### Albomlar
* *Ljubov yoki Strasti* (1996)
* *Hazard* (1997)
* *Se sto e sveto* (2009)

## Manbalar

## Havolalar
* Vodolija – „Koga i kako“ (VIDEO) 
* „Vodolija“ prashuvaat "Koga va kako? "
* Rok-grupata „Vodoliјa“ go obјavi spotot za novata „Љubovna pesna“ (VIDYeO)
Konstantin Bezmaternix

**Konstantin Alekseyevich Bezmaternyx** (*[[Ruscha|ruscha:]] Константин Алексеевич Безматерных;* 1988-yil 22-mart, Perm) — figurali uchish boʻyicha murabbiy, juftlikda konkida uchish musobaqalarida qatnashgan sobiq rossiyalik figurali uchuvchi. Sportdagi sherigi Kseniya Krasilnikova bilan 2008-yilda oʻsmirlar oʻrtasida jahon chempioni boʻlgan.

## Faoliyati
### Sport

Konstantin toʻrt yoshida konkida uchishni boshlagan. U 2002-yilda Kseniya Krasilnikova bilan juftlikda Permda Valentina va Valeriy Tyukovlar bilan birga mashq qilgan.

Kseniya va Konstantin ikki marta (2006- va 2007-yillarda) oʻsmirlar oʻrtasidagi jahon chempionatining bronza medali sovrindori boʻlishgan va 2008-yildagi turnirda chempionlik unvonini qoʻlga kiritishgan.

2008 — 2009-yilgi mavsumda Kseniya va Konstantin murabbiylari bilan birgalikda yana bir yil oʻsmirlar tofasida qolishga qaror qilishgan. Ular Meksikadagi oʻsmirlar Gran-prisida gʻalaba qozonishib, Belorussiyadagi bosqichda toʻrtinchi oʻrinni egallaganiga qaramay, baribir finalga yoʻl olishgan. „Kattalar“ Gran-pri seriyasida juftlik Xitoyda chiqish qilishi eʼlon qilingan, ammo jarohati tufayli Kseniya sahnani tark etishga majbur boʻlgan. Kseniya Oʻsmirlar oʻrtasidagi Gran-pri finalida sogʻligini tiklashga muvaffaq boʻlgan va ushbu turnirda juftlik uchinchi oʻrinnni qoʻlga kiritganlar. Juftlik 2009-yil fevral oyida ular Universiada tanlovida qatnashib, oltinchi (yetti ishtirokchi juftlikdan) oʻrinni egallashgan.

### Murabbiylik
Konstantin bir guruh sportchilar, jumladan, Litvaning eng yaxshi figurali uchuvchilari — Goda Butkute va Nikita Ermolayev bilan ishlay boshladi. Ular bilan Yevropa chempionatida murabbiy sifatida debyut qildi. Biroq, bir necha kundan keyin, Slovakiyadagi musobaqadan soʻng, litvalik konkida uchuvchilar boshqa murabbiy qoʻl ostiga oʻtishdi.

Shuningdek, Konstantin Sankt-Peterburgda bir guruh yosh boshlangʻich konkida uchuvchilarni ham musobaqalarga tayyorlaydi.

## Sport yutuqlari
*(E.* *Petaikin bilan)*

*(O. Nagalatiy bilan)*

*(S. Imaykina bilan)*

*(K. Krasilnikova bilan)*

WD = musobaqadan chiqarilgan

## Manbalar
Lise Abrams

**Lise Abrams**() — amerikalik psixolog. Hozirgi kunda professor Lisa Abrams Pomona kollejining tilshunoslik va kognitiv fanlar kafedrasida tilshunoslik va kognitiv psixologiya fanlari boʻyicha professor sifatida faoliyat yuritadi.

## Taʼlim
Lisa Abrams 1991-yilda Pomona kollejini tamomlab, psixologiya va matematika fanlari boʻyicha ikki tomonlama mutaxassislik bakalavr darajasini oldi. Lisa Abrams keyinchalik Los-Anjelesdagi Kaliforniya universitetida tahsil oldi va kognitiv psixologiya sohasi boʻyicha 1992-yilda magistr darajasini, 1997-yilda esa doktorlik darajasini oldi.

## Faoliyati
Universitetda oʻqishni tamomlaganidan soʻng, Lisa Abrams Florida universitetining psixologiya fakultetida faoliyat olib bordi. Lisa Abrams Florida universitetining psixologiya fakultetida 2018-yilgacha ishladi. Undan soʻng, Lise Abramsga Pomona kollejidan ish taklif qilindi. Shundan soʻng, Lisa Abrams Pomona kollejida professor sifatida oz faoliyatini davom ettirdi.

Lisa Abrams yosh bolalar, oʻsmirlar va katta yoshdagi kishilarda til va xotira jarayonlari, jumladan, til uchining holati, nutqni rivojlantirish va uni tushunish hamda ikki tillilik boʻyicha tadqiqotlar olib bordi. Lise Abramsning keng tadqiqotchilik faoliyati davomida amalga oshirgan ishlari kognitiv psixologiya sohasida katta yangilik boʻlgan. Shuningdek, Lisa Abrams Amerikadagi Psixologiya fanlari assotsiatsiyasi, Amerika Psixologik Assotsiatsiyasi va Amerika Gerontologik jamiyatining aʼzosi hisoblanadi. Lisa Abrams 2007-yilda „Sigma Xi Young Investigator Award“ (Sigma Xi yosh tadqiqotchi) mukofotiga sazovor bo‘lgan.

## Manbalar

## Havolalar

* Lise Abrams publications indexed by Google Scholar
* Lise Abrams Curriculum Vitae. Pomona College.
Arthur S. Abramson

**Arthur Seymour Abramson** () (1925-yil 26-yanvar — 2017-yil 15-dekabr) —amerikalik tilshunos.

## Faoliyati
Arthur Abramson tilshunoslikning fonetika va nutq masalalari bilan shugʻullangan. Arthur Abramson New Jersey shtatining Jersey City shahrida tugʻilgan. Arthur Abramson Connecticut universitetida tilshunoslik kafedrasiga asos solgan. Arthur Abramson Connecticut universitetining tilshunoslik kafedrasida 1967-1974-yillarda kafedra mudiri lavozimida faoliyat olib borgan. Shundan soʻng, Arthur Abramson Connecticut shtatining New Haven shahridagi Haskins nomidagi laboratoriyada katta ilmiy xodim sifatida faoliyat yuritgan. Arthur Abramson Haskins nomidagi laboratoriyasidagi faoliyati davomida Haskins direktorlar kengashi aʼzosi va korporatsiya kotibi ham boʻlgan. Arthur Abramson 1983-yilda Amerika Qoʻshma Shtatlari Lingvistik jamiyatining prezidenti etib tayinlangan.

## Ilmiy izlanishlari
Arthur Abramson hamkasbi Leigh Lisker bilan birgalikda ovozning ritmi va uning hosil boʻlishi ustida olib borgan tajribalari bilan koʻpchilikka maʼlum va mashhur edi. Arthur Abramson, shuningdek, Janubi-Sharqiy Osiyo tillari boʻyicha mutaxassis ham boʻlgan va shu tufayli u Tailanddagi hamkasb tilshunos olimlar bilan birgalikda ilmiy ishlarni amalga oshirgan. Arthur Abramsonning tadqiqotlari orasida eksperimental fonetika, nutqning hosil boʻlishi va uni idrok etish, undosh tovushlarda laringeal nazorat va oʻziga xos ohang kabi tilshunoslikning yoʻnalishlari mavjud edi. Arthur Abramson yuqoridagi tadqiqotlarini Tailand tili misolida olib borgan.

## Taʼlimi
Artur Abramson bakalavr ilmiy darajasini 1949-yilda Yeshiva universitetida olgan. Artur Abramson 1950-yilda magistrlik ilmiy darajasini va 1960-yilda Columbia universitetida fan nomzodi ilmiy darajasini olgan.

## Tanlangan nashrlar

* Abramson, AS (1962) „*The Vowels and Tones of Standard Thai: Acoustical Measurements and Experiments“ (Standart Tailand tilining unlilari va ohanglari: akustik oʻlchovlar va tajribalar)* . Bloomington: Indiana U. Res. Antropologiya, folklor va tilshunoslik markazi, Pub. 20.
* Abramson, AS va DM Erickson. (1992) „Tone splits and voicing shifts in Thai: Phonetic plausibility. In P*an Asiatic Linguistics: Proceedings of the Third International Symposium on Language and Linguistics“ (*Tailand tilida ohangning boʻlinishi va ovozning oʻzgarishi: *Osiyo tilshunosligida fonetik asoslilik. Til va tilshunoslik boʻyicha uchinchi xalqaro simpozium materiallari)*, jild. Bangkok: Chulalongkorn universiteti.

## Vafoti
Arthur Abramson 2017-yil 15-dekabrda vafot etdi.

## Havolalar

* Haskins laboratoriyalari 
* Haskins Labs veb-sahifasida Abramsonning koʻplab maqolalarining qayta nashrlari 
* Xalqaro yahudiy qabristoni loyihasi — Tailand
* Konnektikut universiteti tilshunoslik boʻlimi

## Manbalar
Yelena Berejnaya

**Yelena Viktorovna Berejnaya** (ruscha: *Елена Викторовна Бережная;* 1978-yil 11-oktyabr, Nevinnomisk, Stavropol oʻlkasi) — rossiyalik figurali uchuvchi, Rossiyada xizmat koʻrsatgan sport ustasi (2000) va Olimpiya chempioni (2002).

## Faoliyati
Berejnaya 1993-yildan boshlab Latviya vakili sifatida Oleg Shlyaxov bilan juftlikda konkida uchish boʻyicha musobaqalarda qatnashgan.

1996-yilda, mashgʻulot paytida baxtsiz hodisa sabab Berejnayaning bosh suyagi singan, suyak parchalari miya membranasiga zarar yetkazgan. Berejnaya oilgan jarohati tufayli ikkita neyroxirurgik operatsiyani muvaffaqiyatli oʻtkazgan, shundan soʻng u nafaqat yurishni, balki gapirishni va oʻqishni qaytadan oʻrgangan. Berejnaya operatsiyadan keyingi davrda uni qoʻllab-quvvatlagan yangi sherigi Anton Sixarulidze bilan yana konkida uchishni boshlagan.

Berejnayaning qon tahlillarida efedrin moddasi topilgani uchun, 2000-yilda hakamlar uni antidoping qoidalarini buzgan deya musobaqadan chiqarib yuborilgan. Berejnayaning 2000-yilgi Yevropa chempionatidagi natijalari (oltin medal) bekor qilingan.

2006-yilda Yelena Rossiya televideniyesining Birinchi kanalida efirga uzatiluvchi „Zvyozdi na ldu“ koʻrsatuvida ishtirok etdi. Anton Sixarulidze sport faoliyatini tugatishga qaror qilganligi sababli, sheriksiz qolgan Yelena professional muz shoularida yakka holda konkida uchuvchi sifatida chiqishga harakat qildi.

Yelena 2009-yilda Mixail Galustyan bilan Birinchi kanalda efirga uzatiluvchi „Lednikoviy period“ shousining uchinchi mavsumida ishtirok etdi. 2010-yilda Yelena Igor Ugolnikov bilan Birinchi kanal koʻrsatuvi „Lyod i plamen“ shousida ishtirok etdi.

## Shaxsiy hayoti
Berejnaya 2007-yil 7-oktyabrda ingliz figurali uchuvchisi Stiven Kuzinsdan Tristan ismli oʻgʻil tugʻdi. 2009-yil 21-iyunda er-xotinning qizi Sofiya Diana dunyoga keldi. Er-xotin 2012-yilda ajralishdi.

## Sport yutuqlari

### Rossiya uchun natijalari
* (A. Sixarulidze bilan)*

WD = tanlovdan chiqarigan; DQ = doping sababli musobaqadan chetlatilgan

### Latviya uchun natijalari
* (O. Shlyaxov bilan)*

## Manbalar
Toshkent marafoni

**Toshkent marafoni**, yoki **Toshkent xalqaro marafoni**, **Navro‘z xalqaro marafoni** nomi bilan ham tanilgan — 2019-yildan beri Toshkent mezbonlik qiladigan har yillik yoʻlda yugurish marafonidir.

## Tarixi
Dastlabki marafon 2019-yil 24-mart kuni yarim marafon sifatida o‘tkazildi.

Marafonning 2022-yilgisi Shanxay Hamkorlik Tashkiloti samitiga mezbonlik qilgan Samarqanddagi yarim marafon bilan bir vaqtda oʻtkazildi. Rossiyaning Ukrainaga bostirib kirishi ortidan rossiyalik yuguruvchilar musobaqada qatnashishi taqiqlangan edi.

## Reja

Marafon Humo Arena tashqarisida boshlandi. Shahar markazi boʻylab taxminan aylana yoʻnalish boʻyicha soat miliga teskari yoʻnalishda oʻtkazildi. Keyin marafonchilar xuddi shu marshrut boʻylab startga qaytdilar. Keyin esa, marafon masofasini yakunlash uchun ushbu sikl takrorlandi.

## Gʻoliblar

## Manbalar
His Desperate Deed

***His Desperate Deed*** — 1915-yilda suratga olingan, Harry Carey ishtirokidagi amerika filmi.

## Rollarda

* Kate Bruce
* Harry Carey
* Blanche Sweet
* Charles West

## Havolalar

*
Yelena Bechke

**Bechke Yelena Yuriyevna** (ruscha: *Бечке Елена Юрьевна;* 1966-yil 7-yanvar, Leningrad) — SSR va Rossiya vakili sifatida musobaqalarda qatnashgan figurali uchuvchi, Denis Petrov bilan juftlikda 1992-yilda Albertvilleda oʻtkazilgan Olimpiadaning kumush medali sovrindori boʻlgan. Bechke SSSRda xizmat koʻrsatgan sport ustasi (1992).

## Faoliyati

###### Valeriy Kornienko bilan
Bechke 1984-yildan 1987-yilgacha Valeriy Kornienko bilan juftlikda musobaqalarda chiqish qilgan. Ular oʻzlarining eng oliy yutugʻiga 1986-yilda oʻtkazilgan Yevropa chempionatida uchinchi oʻrinni egallaganlarida erishgan.

#### Denis Petrov bilan
Yelena Bechke 1987-yilda Denis Petrov bilan juftlikda afsonaviy murabbiy Tamara Moskvina qoʻl ostida mashq qila boshladilar. Ularning birinchi yirik muvaffaqiyati Trophée Lalique turnirida oltin medalni qoʻlga kiritganida yuz bergan. Keyin juftlik 1989-yilgi jahon chempionatida bronza, 1991 va 1992-yilgi Yevropa chempionatlarida va 1992-yilgi Olimpiada oʻyinlarida kumush medalni qoʻlga kiritdilar.

Olimpiadadan soʻng juftlik havaskor sifatidagi sport faoliyatini tark etib, professional sportga oʻtishdi. Juftlik toʻrt marta professionallar oʻrtasidagi jahon chempionatida ikkinchi oʻrinni egalladi va faqat 1996-yilda gʻalaba qozondi. Bundan tashqari, Bechke va Petrov „Stars on Ice“ guruhi bilan Amerika Qoʻshma Shtatlarida (1994-yildan 2000-yilgacha) gastrol safarlarida boʻlishdi.

Bechke va Petrov 1990-yilda turmush qurishgan va turmush 1995-yilda ajrim bilan tugagan. Ajrashgandan soʻng, ular sport juftligi sifatida faoliyatini davom ettirdilar va Virjiniyada birga figurali uchuvchilarni mashq qildirdilar.

Yelena 1999—2000-yillar mavsumidan soʻng nihoyat sportni tark etdi, ikkinchi marta turmushga chiqdi va 2002-yilda oʻgʻil farzand dunyoga keltirdi. 2005-yil holatiga koʻra Yelena Shimoliy Karolinada murabbiy boʻlib ishlagan.

## Sport yutuqlari
(Denis Petrov bilan)

(Valeriy Kornienko bilan)

## Manbalar
Volga Adonisi

**Volga Adonisi** () — koʻp yillik otsu oʻsimlik; Adonis jinsining bir turi.

## Tavsif
Volga Adonis balandligi 15-30 sm.

Ildizpoyasi kalta, qalin, jigarrang-qora rangga ega.

Poyasi kam, oʻrtasidan yoyilgan shoxlangan va jigarrang rangda.

Yosh barglari va poyalari moʻl-koʻl tukli; barglari kuchli loblarga boʻlinadi.

Gullari och sariq rangda, kengligi 3,5-4,5 sm; gulbarglari uzunligi 17-22 mm, kengligi 6-7 mm. Aprel oyining oxirida gullaydi. Gul formulasi: .

Polinutlet yumaloq, mevasi deyarli silliq, tukli, kengligi taxminan 4 mm, burni pastga egilgan. May oyida meva beradi.

Bu bahor Adonisdan pastroq balandlikda, deyarli poydevordan shoxlangan poyasi, kichikroq gullari va kengroq, qisqa chiziqli-nayzasimon barg boʻlaklari bilan farq qiladi.

## Tarqatish
Volga Adonisi Ukrainada, Qrimda, Rossiyaning Yevropa qismida (Zavoljskiy, Qora dengiz, Nijne-Donskoy, Nijne-Voljskiy viloyatlari), Gʻarbiy Sibirda (Yuqori Tobolsk, Irtish, Oltoy viloyatlari), Kavkazda oʻsadi.

Shuningdek, bu tur gullari dashtlarda (ayniqsa, quruq dashtlarning pastki zonasida), kamroq tez-tez oʻrmon maysalari va chekkalarida, oʻrta togʻ zonasidagi oʻtli yonbagʻirlarda, asosan kashtan tuproqlarida oʻsadi.

## Ahamiyati va qoʻllanishi
Bahor Adonisdan koʻra oʻstirish osonroq manzarali oʻsimlik. Ekilganidan keyin 6-7-8 yil gullaydi. Kamdan-kam ekiladi.

### Shifobaxsh xususiyatlari
Dorivor maqsadlarda oʻsimlikning havo qismi ishlatiladi. Ildizlari 12 % yogʻli yogʻni oʻz ichiga oladi. Havo qismida uglevodlar va tegishli birikmalar topildi: adonit; kardenolidlar (strofantidin, konvallatoksin, kimerin, K-strofantin-beta E-strofantozid, adonitoksin); kumarinlar; flavonoidlar. Barglarida esa S vitamini mavjud.

## Manbalar
Her Father's Silent Partner

.

***Her Father’s Silent Partner*** — 1914-yilda suratga olingan, Harry Carey ishtirokidagi amerika filmi.

## Rollarda

* Harry Carey
* Claire McDowell
* Dorothy Gish
* Lionel Barrymore

## Havolalar

*
Liliya Biktagirova

**Liliya Ayratovna Biktagirova** (1990-yil 1-dekabr, Moskva) — yakka holda musobaqalarda qatnashgan rossiyalik figurali uchuvchi. Rossiya chempionatining ikki karra bronza medali sovrindori (2005, 2006).

## Yoshligi va faoliyati
Oiladagi ikki qizning kenjasi boʻlgan Liliya bu sport turini yoqtirgan onasi tufayli figurali uchish bilan shugʻullangan. Toʻrt yoshida konkida uchishni boshlagan.

Liliya olti yoshidan boshlab Irina Galustyan  rahbarligida „Moskvich“ stadionida konkida uchgan. Keyin u CSKA sport maktabiga koʻchib oʻtgan va u yerda Liliyani Svetlana Sokolovskaya mashq qildirgan. Oʻsmirlar darajasida Liliya Rossiya kubogi finalining kumush medal sovrindori boʻlgan (2003). Xuddi shu mavsumda u Sloveniyada oʻtkazilgan oʻsmirlar oʻrtasidagi Triglav Trophy xalqaro turnirida gʻolib chiqqan.

Liliya Ayratovna Triglav Trophy musobaqasida qatnashib faxrli birinchi oʻrinni egallab, oldin medal sohibi boʻlgan. 2005-yilda oʻn toʻrt yoshli Biktagirova kattalar oʻrtasidagi Rossiya chempionatida bronza medalini qoʻlga kiritgan va ikkala dasturni deyarli xatosiz ijro qilib bergan. Liliya qisqa dasturda chiqishdan soʻng Irina Slutskaya va Yelena Sokolovadan keyin uchinchi oʻrinni egallab, bronza medali sohibi boʻlgan. 

Liliya keyingi mavsumda yana Rossiya chempionatida uchinchi oʻrinni egallagan. Shundan soʻng u jiddiy jarohat olgan va sogʻligʻini toʻliq tiklay olmagan. 2008-yilda Liliya raqobatbardosh faoliyatini yakunladi. U Moskva davlat jismoniy tarbiya akademiyasini tamomlab, CSKA maktabida figurali uchish boʻyicha murabbiy sifatida faoliyat yuritgan.

## Natijalari

## Manbalar
Rus larkspuri

**Rus larkspuri** () — Ranunculaceae oilasiga mansub Larkspur (Delphinium) turkumidagi koʻp yillik otsu oʻsimliklarning bir turi.

## Botanika tavsifi
Rus larkspurining hayot shakli kriptofitdir.

50-120 sm balandlikdagi oʻtli koʻp yillik oʻsimlik.

Uning qisqa ildizpoyasi mavjud.

Poyasi tik, oddiy yoki shoxlangan, pastki qismi tuksiz yoki qisqa tukli boʻladi, yuqori qismida qisqa tukli, novdalar va pedikellar bilan birga.

Barglari tagida xanjar shaklida, pastda va yuqoridagi tomirlar boʻylab momiq.

To‘pgullari oddiy yoki shoxlangan, ustki novdalari xurmocha besh-yetti qismga bo‘lingan. Gullar koʻk, tuxumsimon va qisqa tukli. Iyulda gullaydi.

Mevasi koʻp bargli, kalta tukli; urugʻi uchburchak, toʻq kulrang, qirralari boʻylab keng qanotli. Avgust — sentyabr oylarida meva beradi.

## Tarqatish
Rossiyaning Yevropa qismining janubida va Ukrainaning qirgʻogʻida (oʻrmon-dasht va dasht zonalari, Severskiy Donets daryosi havzasi: Xarkov, Donetsk va Lugansk viloyatlarida) tarqalgan.

## Soni
Populyatsiyalar kichik, ularning tuzilishi oʻrganilmagan. Ularning kamligi tabiiy va tarixiy noyoblik, turning zaif raqobatbardoshligi, oʻtlash, dasht maydonlarini haydash, guldastalar uchun gul terish bilan bogʻliq.

## Tabiatda himoya qilish
Rossiya larkspuri Ukrainaning Qizil kitobiga kiritilgan, u yerda himoya maqomi zaifdir. Shuningdek, Donetsk viloyati Qizil kitobiga ham kiritilgan. Lugansk viloyat kengashi qarori bilan himoyalangan.

„Muqaddas togʻlar“ milliy bogʻida muhofaza qilinadi. 1977-yildan beri Ukraina Milliy fanlar akademiyasining Donetsk botanika bogʻida yetishtiriladi.

## Iqtisodiy va tijorat ahamiyati
Manzarali va zaharli oʻsimlik sifatida va madaniy oʻsimliklarni koʻpaytirish uchun genofond sifatida iqtisodiy ahamiyatga ega.

Asalarilar gulchang va nektar yigʻish uchun tashrif buyurishadi, lekin ular tarkibida asalarilar uchun zaharli delfinin alkaloidi mavjud.

## Manbalar
Noqonuniy tadbirkorlik faoliyati

gʻ**Noqonuniy tadbirkorlik** – Oʻzbekiston Respublikasi Jinoyat kodeksining 188- moddasiga muvofiq jinoyat hisoblanadi. Oʻzbekiston Respublikasida qonuniy tadbirkorlik faoliyati fuqaroning yakka tartibdagi tadbirkor sifatida davlat roʻyxatidan oʻtkazilishi yoki belgilangan tartibda yuridik shaxs tashkil etilgan taqdirda amalga oshiriladi. Shunga koʻra, tadbirkorlik faoliyatini roʻyxatdan oʻtkazmasdan yoki roʻyxatga olish qoidalarini buzgan holda amalga oshirish noqonuniy hisoblanadi.

Bundan tashqari, ushbu modda yuridik shaxslarni va yakka tartibdagi tadbirkorlarni davlat roʻyxatidan oʻtkazuvchi organga (soliq inspektsiyasiga), ataylab yolgʻon maʼlumotlarni oʻz ichiga olgan hujjatlarni taqdim etish, shuningdek tadbirkorlik faoliyatini maxsus ruxsatnoma (litsenziya)siz amalga oshirish uchun javobgarlikka tortiladi.

Fuqarolarga, tashkilotlarga yoki davlatga katta miqdorda zarar yetkazish yoki katta miqdorda daromad olish javobgarlikning boshlanishi sharti hisoblanadi.

## Tavsifi
Amaldagi tartibga koʻra tadbirkorlik faoliyati sub’yektlarini davlat roʻyxatidan oʻtkazish tegishli davlat organi tamonidan „yagona darcha“ tamoyili boʻyicha, qonun hujjatlarida belgilangan tartibda amalga oshiriladi. Roʻyxatdan oʻtkazuvchi organ ariza beruvchini tadbirkorlik faoliyati sub’yekti sifatida davlat roʻyxatidan oʻtkazishni rad etishga haqli emas.

## Ob’yekti
Jinoyatning bevosita ob’yekti – tadbirkorlik faoliyatini amalga oshirishni tartibga soluvchi ijtimoiy munosabatlar hisoblanadi. Fakultativ ob’yekti soliq toʻlash, savdo qoidalariga rioya qilish tartibi va hakazolar boʻlishi mumkin.

Obyektiv tamondan jinoyat tadbirkorlik faoliyatini davlat roʻyhatidan oʻtmasdan juda koʻp midordagi nazorat qilinmaydigan daromad olgan holda amalga oshirishda ifodalanadi.

## Sub’yekti
Sub’yektiv tomondan JKning 188-moddasida nazarda tutilgan jinoyat odatda qasddan sodir etiladi. Yaʼni shaxs oʻzining bu qilmishi ijtimoiy xavfliligini biladi va shunday qilishni xohlaydi.

Jinoyat sodir etishdan maqsad – soliq va boshqa davlat idoralari nazorat qilmaydigan foyda (daromad) olish jinoyat tarkibining zaruriy belgisi hisoblanadi. Jinoyatning motivi, qoida tariqasida gʻaraz boʻladi.

Ushbu jinoyatning sub’yekti oʻn olti yoshga toʻlgan har qanday aqli raso jismoniy shaxs boʻlishi mumkin.

## Jazo chorasi
Uch yilgacha muayyan huquqdan mahrum qilib, bazaviy hisoblash miqdorining uch yuz baravaridan olti yuz baravarigacha miqdorda jarima yoki toʻrt yuz sakson soatgacha majburiy jamoat ishlari yoki ikki yildan besh yilgacha ozodlikni cheklash yoxud besh yilgacha ozodlikdan mahrum qilish bilan jazolanadi.

Birinchi marta jinoyat sodir etgan shaxs, agar u jinoyat aniqlangan kundan eʼtiboran oʻttiz kunlik muddatda soliqlar va yigʻimlar tarzida davlatga yetkazilgan zararning oʻrnini ixtiyoriy ravishda qoplagan, tadbirkorlik subyektining roʻyxatdan oʻtkazilishini taʼminlagan va zarur boʻlgan ruxsat beruvchi hujjatlarni rasmiylashtirgan boʻlsa, javobgarlikdan ozod etiladi.

## Adabiyotlar
Oʻzbekiston Respublikasining jinoyat kodeksi.

## Manbalar
Qoshtepasaroy MFY

Oltinkoʻl tumanida joylashgan ajoyib bir maskanlardan biri. Aholisi 20,000kishi atrofida. Qo'shtepa saroy mahalla fuqarolar yiginida **O'rta mahalla, toptiq, Safarabod** kochalari joylashgan

Fuqarolari asosan, chorvachilik, dehqonchilik bilan shug'ullanishadi

Bir qancha savdo markazlari, ko'ngolochr boglar bunyod etilgan.

**Joylashgan maktablar:** 48, 32, 29, 31, 33 umumiy o'rta talim maktablari
2020-yilgi FIA Formula 3 chempionati

**2020-yilgi FIA Formula 3 chempionati** Formula 1 chempionatini qoʻllab-quvvatlash maqsadida tashkil etilgan poyga musobaqasi hiosblanadi. 

## Jamoalar va poygachilar
Quyidagi jamoalar va poygachilar 2020-yilgi chempionatda qatnashish uchun shartnomaga ega edilar. 

### Ball
Ballar 1-poygada eng yaxshi 10 ta, 2-poygada esa eng yaxshi 8 ta ishtirokchiga berildi. 1-poygada pole-poygachi toʻrt ball oldi va yakuniy poyga vaqtida eng tez aylanib oʻtgan haydovchiga ikki ball berildi. 

;1-poyga

;2-poyga

Mavsumning yakuniy bosqichida Oscar Piastri 164 ball bilan chempionlikni qoʻlga kiritdi.

## Manbalar

## Havolalar
*
2015-yilgi FIFA ayollar oʻrtasidagi Jahon chempionati A Guruhi

**2015-yilgi FIFA ayollar oʻrtasidagi Jahon chempionati** yettinchi FIFA ayollar oʻrtasidagi Jahon chempionati boʻlib, FIFAga aʼzo davlatlar futbol assotsiatsiyalarining ayollar terma jamoalari oʻrtasida toʻrt yilda bir marta oʻtkaziladigan xalqaro futbol chempionatidir. 2015-yilgi FIFA ayollar oʻrtasidagi Jahon chempionatiga birinchi marta Kanada davlati (bu uchinchi bor Shimoliy Amerika mintaqasi FIFA ayollar oʻrtasidagi Jahon chempionatiga mezbonlik qilishi edi) mezbonlik qildi. Turnir doirasidagi oʻyinlar Kanadaning oltita shahrida beshta vaqt mintaqasida oʻtkazildi. 2015-yilgi FIFA ayollar oʻrtasidagi Jahon chempionati 2015-yil 6-iyunda boshlangan va 2015-yil 5-iyulda final oʻyinida AQSh terma jamoasining Yaponiya ayollar terma jamoasi ustidan qozonilgan g‘alabasi bilan yakunlangan.

**2015-yilgi ayollar oʻrtasidagi Jahon chempionatining** **A guruhi** mezbon Kanada, Xitoy, Yangi Zelandiya va Niderlandiyaayollar milliy futbol terma jamoalaridan iborat edi. 2015-yilgi FIFA ayollar oʻrtasidagi Jahon chempionati A Guruhi oʻyinlari 2015-yilning 6-iyunidan 15-iyuniga qadar oʻtkazilgan.

## 2015-yilgi FIFA ayollar oʻrtasidagi Jahon chempionati guruh bosqichida ochkolarni hisoblash tartibi
2015-yilgi FIFA ayollar oʻrtasidagi Jahon chempionatining 24 ta jamoasi A dan F gacha boʻlgan 6 ta guruhga boʻlingan. Turnir uchun vaqtinchalik oʻyinlar taqvimi 2013-yil 21-martdaeʼlon qilingan edi. Oʻyin vaqtlari koʻrsatilgan yakuniy taqvim qur’a tashlash marosimidan soʻng darhol eʼlon qilindi.

2015-yilgi FIFA ayollar oʻrtasidagi Jahon chempionatining birinchi tur yoki guruh bosqichida yigirma toʻrtta jamoa toʻrtta jamoadan oltita guruhga boʻlingan. Har bir guruhda oʻyinlar oltita oʻyindan iborat bir davra formatida oʻtkazildi, unda har bir jamoa bir guruhdagi boshqa jamoalarning har biri bilan bir martadan oʻyin oʻtkazdi. Jamoalarga gʻalaba uchun uch ochko, durang uchun bir ochko va magʻlubiyat uchun ochko berilmadi. Har bir guruhdan g‘olib va ikkinchi o‘rinni egallagan jamoalar, shuningdek, uchinchi o‘rinni egallagan eng yaxshi to‘rtta jamoa pley-off bosqichining birinchi bosqichiga yo‘llanma oldi.

## 2015-yilgi FIFA ayollar oʻrtasidagi Jahon chempionati A Guruhi jamoalari

## 2015-yilgi FIFA ayollar oʻrtasidagi Jahon chempionati A Guruhi turnir jadvali

## 2015-yilgi FIFA ayollar oʻrtasidagi Jahon chempionati A Guruhi jamoalarining pley-off bosqichidagi raqiblari
* Kanada terma jamaosi Shveysariya ayollar milliy terma jamaosi (C guruhida uchinchi oʻrinni egallagan jamoa) bilan oʻynadi.
* Xitoy terma jamoasi Kamerun terma jamoasi (C guruhi ikkinchi oʻrinni olgan jamoa) bilan oʻynadi .
* Niderlandiya(uchinchi oʻrinni egallagan toʻrtta eng yaxshi jamoadan biri sifatida) Yaponiya ayollar terma jamoasi (C guruhi gʻolibi) bilan oʻynadi.

## 2015-yilgi FIFA ayollar oʻrtasidagi Jahon chempionati A Guruhi oʻyinlari
### Kanada va Xitoy

### Yangi Zelandiya va Niderlandiya

### Xitoy va Niderlandiya

### Kanada va Yangi Zelandiya

### Niderlandiya va Kanada

### Xitoy va Yangi Zelandiya

## Manbalar

## Havolalar

* Rasmiy veb-sayt
Uchinchi ingliz fakulteti

O'zbekiston davlat jahon tillari universtiteti uchinchi ingliz tili fakulteti 2021-yilda tashkil etilgan. Toshkent shahar, Uchtepa tumanida joylashgan, 9ta o'quv binosiga ega

**Ingliz tili 3-fakulteti.**

*Talim yo’nalishi va talabalar soni:*

5111400-xorijiy til va adabiyoti: ingliz tili- 2253

**Kafedradagi professor-o’qituvchilar tarkibi**

Kafedralar soni: 4ta

O’qituvchilar: 83ta

Ilmiy unvonga ega va katta o’qituvchilar soni: 31 nafar

C1 darajasiga ega bo’lgan o’qituvchilar soni:68 nafari

**Iqtidorli talabalar soni**

Alisher Navoiy nomidagi davlat stipendiyasi sovrindorlari: 1 nafar

Zulfiya nomidagi davlat mukofoti sovrindorlari: 5 nafar

Aleksandr Faynberg nomidagi stipendiya sovrindorlari: 2 nafar

Sport musobaqa g’oliblari : 6 nafar

**To’garakalar**

“Zakovat” klubi

“Quvnoqlar va Zukkolar” klubi

“IT va zamonaviy kasblar” klubi

“KitobNajot” klubi”

“Speaking, Reading , Writing” klubi

“ Teatr Klubi”

**Telegram:**

@Thirdenglishfaculty
Tilla Mengliyev

**Tilla Mengliyev** — Sovet iqtisodchisi, davlat va siyosat arbobi.

## Biografiyasi
Tilla Mengliyev 1940-yil Surxondaryo viloyatida dunyoga kelgan. KPSS (Sovet Ittifoqi Kommunistik partiyasi)  aʼzosi hisoblangan.

Mengliyev 1959-yildan hududdagi siyosiy, iqtisodiy va ijtimoiy sohalarda faoliyat koʻrsatishni boshlagan.

1959-2000 yillarda Tilla Mengliyev: Surxondaryo viloyatida komsomol xodimi;

Oʻzbekiston komsomoli Surxondaryo viloyat qoʻmitasi birinchi kotibi; Surxondaryo viloyatida partiya xodimi; Oʻzbekiston Kompartiyasi Sariosiyo tuman qoʻmitasi birinchi kotibi; Surxondaryo viloyat kasaba uyushmalari tashkilotlari Kengashi raisi; xalq deputatlari Surxondaryo viloyat Kengashi ijroiya qoʻmitasi raisi; Denov tumani hokimi lavozimlarida xizmat qilgan.

Shuningdek, Mengliyev Oʻzbekiston SSR Oliy Soveti 12-chaqiriqi va Oʻzbekiston Oliy Majlisi deputati (1995—1999-yillarda) etib saylangan. KPSS (Sovet Ittifoqi Kommunistik partiyasi)ning XXVIII s’ezdi delegati sifatida ishtirok etgan.

Davlat va siyosat arbobi Tilla Mengliyev umri mobaynida Oʻzbekistonda yashab faoliyat olib borgan.

## Mukofotlari va unvonlari

* Mehnat Qizil Bayroq ordeni (27.12.1976)
* Xalqlar doʻstligi ordeni (26.02.1981)
* "Shon-sharaf belgisi" ordeni (27.08.1971; 08.12.1973)

## Manbalar
Himaydin Sharafutdinov

**Himaydin Sharafutdinovich Sharafutdinov** — sovet iqtisodchisi, davlat va siyosat arbobi.

## Biografiyasi
Sharafutdinov Himaydin 1934-yilda Surxondaryo viloyati Denov tumanida dunyoga kelgan. Bir yil davomida KPSS (Sovet Ittifoqi Kommunistik partiyasi)  aʼzosi hisoblangan.

Himaydin Sharafutdinovich 1950-yildan hududdagi siyosiy, iqtisodiy va ijtimoiy sohalarda faoliyat ko‘rsatishni boshlagan. 1950-1993-yillarda Sharafutdinov dehqon, agronom, Surxondaryo viloyati Sariosiyo tumani ,,Leningrad" kolxozi raisi, Boysun tuman ijroiya qoʻmitasi raisi, Oʻzbekiston Kompartiyasi Denov tuman qoʻmitasi birinchi kotibi, mehnatkashlar deputatlari Surxondaryo viloyat Kengashi ijroiya qoʻmitasi raisining oʻrinbosari lavozimlarida xizmat qilgan.

Shuningdek, Sharafutdinov Himaydin SSSR Oliy Sovetining 6- va  Oʻzbekiston SSR Oliy Sovetining 12-chaqiriq yig‘ilishlarida deputat etib saylangan.

Iqtisodchi Sharafutdinov Oʻzbekistonda istiqomat qilgan.

## Mukofotlari va unvonlari
* Oktyabr inqilobi ordeni (27.12.1976)
* Mehnat Qizil Bayroq ordeni (12.10.1973)
* Xalqlar doʻstligi ordeni (26.02.1981)
* "Shon-sharaf belgisi" ordeni (04.08.1971)

## Manbalar
Qoziboqar Sindarov

**Qoziboqar Sindarov Sindarovich** — Sovet iqtisodchisi, davlat va siyosat arbobi.  Sotsialistik Mehnat Qahramoni.

## Biografiyasi
Qoziboqar Sindarov 1924-yilda Sirdaryo viloyatining Forish tumanida dunyoga kelgan.

Iqtisodchi olim KPSS (Sovet Ittifoqi Kommunistik partiyasi) aʼzosi, shuningdek, Ulug‘ Vatan urushi qatnashchisi hamda 19-o‘ziyurar artilleriya brigadasi motorli batalonining avtomatchi hisoblangan. 1946-yildan Sindarov mamlakatdagi  iqtisodiy, ijtimoiy va siyosiy sohalarda faoliyat ko‘rsata boshlagan. 1946-1984-yillarda — Sirdaryo viloyatining Sirdaryo tumanidagi ,,Leningrad" kolxozida dastlab hisobchi, keyinchalik turli mas’ul vazifalarda ishlagan va ushbu kolxozda  rais lavozimigacha ko‘tarilgan.

Qoziboqar Sindarov SSSR Oliy Kengashi Prezidiumining 1976-yil 25-dekabrdagi Farmoni bilan Lenin ordeni, ,,O‘roq va Bolg‘a" oltin medali hamda Sotsialistik Mehnat Qahramoni unvoni berilgan.

Iqtisodchi Qoziboqar Sindarov 1994-yilda vafot etgan.

**Farzandlari:** Sindarov Saidazim Qoziboqarovich, Sindarov Beknazar, Sindarov Akromjon, Sindarov Azimjon, Sindarov Qahramon va boshqalar.

## Havolalar

* Sindarov, Qoʻzibakar // Paxtachilik entsiklopediyasi 2 jildda. — O‘zbek Sovet Ensiklopediyasining bosh nashri, 1985 yil — 2-tom. — C. 241.
* Buyurtmalar
Nosir Yoqubov

**Nosir Norovich Yoqubov** (; 1943-yil 6-sentabrda Samarqandda tugʻilgan) — sovet va oʻzbek siyosatchisi, ayni paytda nafaqada.

## Biografiyasi
Yoqubov Nosir Norovich faoliyati davomida uzoq yillar: Oʻzbekiston komsomoli Samarqand viloyat qoʻmitasining birinchi kotibi; Samarqand shahrining Bogʻishamol, Jeleznodorojniy, Siyob tumanlari birinchi kotibi; keyinroq KPSS (Sovet Ittifoqi Kommunnistik partiyasi)Samarqand shahar qoʻmitasi birinchi kotibi bo‘lib ishlagan.

Shuningdek, Nosir Norovich 1993-yil 28-maydan 2000-yilgacha — Qozogʻistondagi Favqulodda va Muxtor Elchisi sifatida faoliyat ko‘rsatgan hamda Oʻzbekiston Respublikasining II darajali Favqulodda Elchisi maqomiga ega bo‘lgan. Bundan tashqari Nosir Yoqubov SSSR, Vatikan, Rossiya, Oʻzbekiston, Qozogʻiston va Afgʻoniston Respublikalarining qator nufuzli  orden va medallari bilan taqdirlangan.

Shu bilan birga, 1998-yilda Rim papasi Ioann Pavel II unvoni — Ritsar qo‘mondon,  Avliyo Grigoriy orden va qilichi (II daraja) bilan mukofotlangan. Nosir Norovich Tarix fanlari nomzodi unvoniga ega.

Ayni paytda Yoqubov Toshkent shahrida istiqomat qiladi.

## Havolalar

* Oʻzbekiston shaxslari (mavjud havola)
Toshburi Qilichov

**Qilichev Toshburi Rahimovich** (1946-yil 13-yanvarda tugʻilgan) — oʻzbek partiya sovet rahbari. Oʻzbekiston Kompartiyasi Markaziy Komiteti, Samarqand viloyat partiya qoʻmitasi, O‘zbekiston Xalq demokratik partiyasi aʼzosi. KPSS (Sovet Ittifoqi Kommunistik partiyasi)ning XXVIII s’ezdi delegati. O‘zbekiston Kompartiyasining XIX, XX, XXI qurultoylari delegati. 1990-yilgi parlament saylovida Oʻzbekiston SSR Oliy Kengashining 12-chaqiriq deputati etib saylangan. O‘zbekiston Respublikasi Oliy Majlisi deputati ham bo‘lgan.

## Mehnat faoliyati
Toshburi Qilichov 1946-yilda Narpay tumani Jarquduq qishlog‘ida dunyoga kelgan.

1961-yilda o‘rta maktabni tamomlagan.

* 1961-yilda o‘rta maktabni tamomlagan.
* 1961-1963 yillarda — Narpay tumanidagi kolxozda ishlagan;
* 1963-1968-yillarda — Samarqand qishloq xo‘jalik institutida tahsil olgan va uning Hayvonotshunoslik fakultetini aʼlo baholarda tamomlagan.
* 1968-1973-yillarda — Narpay tumanidagi ,,Oktyabr" kolxozining chorvachilik bosh mutaxassisi;
* 1973-1975-yillarda — Narpay tumani ,,Qarnab" davlat naslchilik zavodida chorvachilik bosh mutaxassisi vazifasida ishlagan.
* 1975-1976-yillarda — Sovetobod viloyati qishloq xo‘jaligi boshqarmasi boshlig‘i, 1976-1978-yillarda Sovetobod hududidagi viloyatdagi eng yirik sovxoz hisoblangan ,,Leninchi-Chorvador"  direktori;
* 1978-1982-yillarda — Samarqand viloyati qorako‘l naslchilik xo‘jaliklari birlashmasi direktori;
* 1982-1983-yillarda — Samarqand viloyati partiya qo‘mitasi qishloq xo‘jaligi bo‘limi mudiri;
* 1983-1989-yillarda — Sovetobod tuman partiya qoʻmitasining birinchi kotibi, 1986-1989-yillarda — Toshkent Oliy partiya maktabining sirtqi bo‘limini tamomlagan. Shuningdek, Toshburi Rahimovich
* 1989-1992-yillarda — xalq deputatlari Samarqand viloyat Kengashi ijroiya qo‘mitasi raisi;
* 1990-1992-yillarda — O‘zbekiston SSR Oliy Kengashi deputati;
* 1992-1995-yillarda — O‘zbekiston Respublikasi Oliy Majlisi deputati;
* 1993-1995-yillarda — Nurobod tumani hokimi;
* 1995-1998-yillarda — Samarqand viloyati qishloq xo‘jaligi boshqarmasining birinchi o‘rinbosari;
* 1998-2001-yillarda — Samarqand viloyati ,,Don maxsulotlari" aksiyadorlar uyushmasi raisi;
* 2001-2014-yillarda — Samarqand viloyati ,,Zoovet Supply" MChJ raisi lavozimlarida ham faoliyat olib borgan.

## Mukofotlari
Toshburi Rahimovich — ,,Xalq maorifi aʼlochisi" unvoni sohibi. Shu bilan birga,  ikki marta O‘zbekiston Oliy Kengashi Prezidiumining Faxriy yorlig‘i bilan taqdirlangan. Bundan tashqari, uning kamtarona mehnatlari „Mehnat qizil bayrog‘i“ ordeni, „Mehnatda  o‘rnak ko‘rsatgan“ medali va olti marotaba „O‘zbekiston Respublikasi Mustaqilligi“ medaliga hamda I darajali „Mehnat fahriysi“ ko‘krak nishoniga munosib ko‘rilgan.

## Oilasi
Toshburi Rahimovich oilali. 5 nafar farzandi, 18 nafar nevara va 8 nafar chevarasi bor.

## Manbalar
Qalandar Tairov

**Tairovich Qalandar Tairov** — Sovet iqtisodchisi, davlat va siyosat arbobi.

## Biografiyasi
Qalandar Tairovich — 1923-yil  15-martda Qoraqalpogʻiston Respublikasining Toʻrtkoʻl tumanida dunyoga kelgan. Davlat va siyosat arbobi Tairov KPSS (Sovet Ittifoqi Kommunistik partiyasi) aʼzosi, shuningdek, Ulugʻ Vatan urushi qatnashchisi ham hisoblangan.

Iqtisodchi Tairov 1945-yildan 1992-yilgacha mamlakatning iqtisodiy, ijtimoiy va siyosiy yoʻnalishlarida faoliyat olib borgan. Jumladan, ushbu yillar mobaynida olim. oʻquv boʻlimi mudiri; Toʻrtkoʻl qishloq xoʻjaligini mexanizatsiyalash bilim yurti direktori; Qoraqalpogʻiston Qishloq xoʻjaligi vazirining birinchi oʻrinbosari; Taxtakoʻpir, Beruniy tuman partiya komitetlarining birinchi kotibi; Markaziy partiya organlari boʻlimi mudiri; Oʻzbekiston Kompartiyasi Qishloq xoʻjaligi boʻyicha qoʻmitasi, tashkiliy partiya ishi boʻlimi mudirining birinchi oʻrinbosari; Oʻzbekiston Kompartiyasi Markaziy Komiteti umumiy boʻlim mudiri lavozimlarida xizmat koʻrsatgan.

Iqtisodchi olim shuningdek, Oʻzbekiston SSR Oliy Kengashining 10-, 11- va 12-chaqiriqlari deputati etib saylangan.

Qalandar Tairov 1992-yildadan keyin vafot etgan.

## Havolalar

* Oʻzbekiston SSR Oliy Soveti deputatlari: Oʻninchi chaqiriq. (Qisqacha biografik maʼlumot). — T .: Oʻzbekiston, 1981. — S. 252.
* Xalq xotirasi
* GA RF R7523 105 152 "SSSR Oliy Kengashi Prezidiumining 1971-yil 26 avgustdan 27 avgustgacha qabul qilingan qarorlari va ularga materiallar / 14-sonli bayonnomaga / No 2075-VIII dan 2078-VIII gacha. . 7-jild
1594-yil Fransiyada

**[[Fransiya|Fransiyada]] 1594-**yilgi voqealar

## Amaldagilar

* Monarx – Henry IV.

## Voqealar

* 6-17-sentabr – Morlaixni qamal qilish
* 1-19-noyabr – Fort Crozonni qamal qilish

## Tugʻilganlar

* Iyun – Pussen Nikola, rassom (1665-yil)
* 8-dekabr – Pierre Petit, astronom, fizik, matematik (1677-yilda vafot etgan)
* Charles Audran, oʻymakor (vaf. 1674-yil)
* Noël Quillerier, rassom (vaf. 1669-yil)
* Pierre de Saint-Joseph, fransuz sistersiy monaxi, faylasuf va ilohiyot olimi (vaf. 1662-yil).
* Jacques de Serisay, shoir, de La Roshfuko gersogi intendanti va Fransiya akademiyasining asoschisi (1653-yilda vafot etgan).

## Vafot etganlar
* 29-dekabr – Jean Châtel (1575-yilda tugʻilgan)
* Charlz II de Burbon-Vendôme — fransuz shahzodasi (1562-yilda tugʻilgan)
* Klod Dyupuy — huquqshunos, gumanist va bibliofil (1545-yilda tugʻilgan)

## Manbalar
Xalil Turdiyev

**Xalil Turdiyev** — sovet davlat va siyosat arbobi.

## Biografiyasi
1909-yilda Chimkentda tugʻilgan. 1931-yildan KPSS (b) aʼzosi.

1925-yildan — jamoat va siyosiy ishlarda faol ishtirok etgan. 1925—1954-yillarda — ishchi, chilangar shogirdi, zavod qoshidagi Zavod tayyorlash maktabi (FZO) boshligʻi, mahalliy qoʻmita raisi, Kaganovich nomidagi Toshkent parovoz taʼmirlash zavodining komsomol tashkilotchisi, Oʻzbekiston Kommunistik partiyasi (b) Leninskiy tuman qoʻmitasi kotibi. Oʻzbekiston BK(b) Frunze okrug qoʻmitasining 1-kotibi, Oʻzbekiston BP(b) Buxoro viloyat qoʻmitasining 1-kotibi, Oʻzbekiston BP(b) MK 3-kotibi, Oʻzbekiston KP (b) Toshkent viloyat qoʻmitasining 1-kotibi, Oʻzbekiston Kompartiyasi Fargʻona viloyat qoʻmitasining 1-kotibi, Denov tumanidagi ,,Xazarbogʻ" sovxozi direktori, Toshkent viloyat Kengashi ijroiya qoʻmitasi raisi lavozimlarida faoliyat olib borgan.

SSSR Oliy Kengashining 1, 2, 3-chaqiriqlari deputati etib saylangan.

1971-yilgacha vafot etgan.

## Havolalar
* *Filippov S.* 1934—1939-yillarda KPSS (b) ning hududiy rahbarlari. Katalog. — M .: ROSSPEN, 2016. — S. 585-586.
* Xalilov
Sanjar Fayziyev

**Sanjar Fayziyev** (1994-yil 29-iyulda tugʻilgan) – oʻzbekistonlik tennischi.

Fayziyev 2017-yil 17-iyulda ATP yakkalik bahslarida 253-oʻrinni egallagan. 2022-yil 20-iyunida erishilgan 190-raqamli ATP juftlik reytingiga ega. Fayziyev 2ta ATP Challenger juftlik, 7ta ITF va 16ta ITF juftlik chempioni.

Fayziyev Devis Kubogida Oʻzbekiston sharafini himoya qilgan. W/L rekordi – 7-16.

## ATP Challenger va ITF Futures finallari
### Yakkalik bahslar: 17 (7–10)

### Juftlik bahslar: 34 (17–17)

## Devis kubogi
### Ishtirokchilar: (7–16)

*   Devis kubogi oʻyini natijasini, hisob, sana, joyi, zonal tasnifi va uning bosqichi, tennis kortini va kort yuzasini koʻrsatadi

## Manbalar